أصيلة-كود الطفل إلياس اللي كانت الصور ديالو منتشرة في الواتساب ومواقع التواصل الاجتماعي البارح الخميس الجثة ديالو لاحها البحر بالضبط بشاطئ للارحمة التابع إداريا لمدينة أصيلا. خرج معا الواليد ديالو الأحد الفايت للبحر كان كيعاونو في تجهيز مركب الصيد وطلب من باباه باش يمشي يلعب مع صحابو حدا البحر. الولد غبر وحتا واحد من صحابو مشافو كيفاش غبر أو رد ليه البال. الوالدين ديالو والأقارب كانو كيظنو انه تعرض للاختطاف، لكن للأسف الولد تجبد غارق في انتظار التحقيقات القضائية للنيابة العامة ونتائج التشريح الطبي اللي غادي تبين أسباب الوفاة واش طبيعية أو كاينة شبهة جنائية تما؟. وتم التأكد من الجثة ديالو من طرف الأب اللي خبروه بجثة طفل غريق ومشا عندهم وتعرف على صباط وحوايج ولدو.. 
الطفل الزيلاشي اللي كان غابر من الأحد الفايت. البحر لاح الجثة ديالو وتحقيق النيابة العامة هو اللي غادي يبين اش وقع ليه